4 หุ้นพลังงาน ร่วงระนาว ฟากโบรกฯเชียร์ซื้อ IRPC ชี้กำไร Q1/61 โตเด่น เคาะเป้า 8.7 บ.
4 หุ้นพลังงาน ร่วงระนาว ฟากโบรกฯเชียร์ซื้อ IRPC ชี้กำไร Q1/61 โตเด่น เคาะเป้า 8.7 บ.
4 เม.ย. 2561

ผู้สื่อข่าวรายงานว่า ดัชนีตลาดหุ้นไทยในช่วงบ่ายวันนี้ปรับตัวลดลงอย่างหนัก จากแรงเทขายหุ้นในกลุ่มธนาคาร หลังมีกระแสข่าวว่า รมว.คลังอยากให้ธนาคารพาณิชย์ช่วยลดอัตราดอกเบี้ยลง เพื่อช่วยเหลือพวกเอสเอ็มอี จึงเป็นเหตุที่ทำให้มีแรงเทขายขายหุ้นในกลุ่มแบงก์ และกลุ่มไฟแนนซ์ ออกมาดังกล่าว
ขณะเดียวกัน ยังมีแรงเทขายออกมาในหุ้นกลุ่มพลังงาน นำโดย PTT ที่มีน้ำหนักในตลาดค่อนข้างมาก
โดยราคาหุ้น บริษัท ไออาร์พีซี จำกัด (มหาชน) หรือ IRPC ณ เวลา 14.42 น. อยู่ที่ระดับ 7 บาท ลดลง 0.25 บาท หรือ 3.45% สูงสุดที่ระดับ 7.30 บาท ต่ำสุดที่ระดับ 6.95 บาท มูลค่าซื้อขาย 944.33 ล้านบาท
ขณะที่ราคาหุ้น บริษัท ปตท. จำกัด (มหาชน) หรือ PTT ณ เวลา 14.52 น. อยู่ที่ระดับ 538 บาท ลดลง 8 บาท หรือ 1.74% สูงสุดที่ระดับ 548 บาท ต่ำสุดที่ระดับ 538 บาท มูลค่าการซื้อขาย 5.18 พันล้านบาท
ส่วนราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 14.53 น. อยู่ที่ระดับ 94 บาท ลดลง 1.75 บาท หรือ 1.83% สูงสุดที่ระดับ 96.75 บาท ต่ำสุดที่ระดับ 93.25 บาท มูลค่าการซื้อขาย 901.65 ล้านบาท
อีกทั้ง ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 14.54 น. อยู่ที่ระดับ 114 บาท ลดลง 0.50 บาท หรือ 0.44% สูงสุดที่ระดับ 115.50 บาท ต่ำสุดที่ระดับ 114 บาท มูลค่าการซื้อขาย 647.801 ล้านบาท
 
ด้านนายเบญจพล สุทธิ์วนิช รองกรรมการผู้จัดการ สายงานวิเคราะห์หลักทรัพย์ และหัวหน้าฝ่ายวิเคราะห์หลักทรัพย์ บล.เอเอสแอล ระบุในบทวิเคราะห์ ประเมินกำไรไตรมาส 1/61 จะเติบโตได้ดีเมื่อเทียบช่วงเดียวกันปีก่อน แต่ไตรมาสก่อนหน้า โดยรับผลดีจากสเปรด HDPE เพิ่มขึ้น ที่ล่าสุดอยู่ที่ 805 เหรียญสหรัฐ/ตัน เพิ่มขึ้น 23% จากไตรมาส 4/60 และเพิ่มขึ้น 19% จากไตรมาส 1/60
ส่วนธุรกิจโรงกลั่นยังคงทรงตัว จากที่ค่าการกลั่นในประเทศไม่ได้ปรับตัวลงเท่ากับค่าการกลั่นสิงคโปร์ที่ปรับตัวลงไปมาก ดังนั้น GRM น่าจะเท่ากับไตรมาส 4/60
นอกจากนี้ IRPC จะเริ่มมีการรับรู้เต็มไตรมาสตั้งแต่ไตรมาส 1/61 จากโครงการ Polypropylene Expansion (PPE) และ Polypropylene Compound (PPC) ซึ่งได้ทยอยรับรู้มาตั้งแต่ปีก่อน
อย่างไรก็ตาม ยังคงคำแนะนำ “ซื้อ” หุ้น IRPC ด้วยราคาเป้าหมาย 8.7 บาท/หุ้น และจัดให้อยู่ใน Top pick เพราะเป็นบริษัทที่ลดต้นทุนได้ดี และมีประสิทธิภาพการผลิตที่ดี พร้อมคาดการณ์กำไรสุทธิปี 61 ไว้ที่ 13,209 ล้านบาท เติบโต 16% จากปี 60
 
10 หุ้นกดดัชนี
